Віктар Мікалаевіч Тамашэвіч

Віктар Мікалаевіч Тамашэ́віч (, Мінск — Памяти В. Н. Тамашевича // Белорусский экономический журнал, № 3, 2008.) — беларускі вучоны ў галіне эканомікі і статыстыкі, кандыдат эканамічных навук (1986), прафесар.

 Біяграфія 
Нарадзіўся 1 жніўня 1954 года ў Мінску. У 1975 годзе скончыў Беларускі інстытут народнай гаспадаркі па спецыяльнасці «Статыстыка». З 1975 года працаваў у Цэнтральным статыстычным упраўленні БССР: у 1975—1976 гадах эканаміст, у 1976—1977 гадах — інжынер-матэматык-праграміст Рэспубліканскага вылічальнага цэнтра ЦСУ БССР. У 1977—1979 гадах праходзіў службу ў Савецкай Арміі ў Паўднёва-Уральскай ваеннай акрузе ў званні старшага лейтэнанта. У 1979 годзе В. Тамашэвіч паступіў у аспірантуру Беларускага інстытута народнай гаспадаркі па кафедры статыстыкі, якую скончыў у 1982 годзе. У 1983—1986 гадах — асістэнт, з 1987 года — дацэнт кафедры статыстыкі. З 1995 года В. М. Тамашэвіч на пасадзе дырэктара Навукова-даследчага інстытута статыстыкі Міністэрства статыстыкі і аналізу Рэспублікі Беларусь (сучасны Нацыянальны статыстычны камітэт Рэспублікі Беларусь). Адначасова з 2004 года — прафесар кафедры статыстыкі Беларускага дзяржаўнага эканамічнага ўніверсітэтаТамашевич Виктор Николаевич // ЭКОНОМИКА.by.

Памёр 19 чэрвеня 2008 года.

 Навуковая дзейнасць 
Віктару Мікалаевічу Тамашэвічу належаць больш за 200 навуковых прац па пытаннях шматмернасці статыстычнага аналізу і мадэлявання макраэканамічных працэсаў, ацэнкі крэдытаздольнасці прадпрымальніка, праблемах сацыяльнай сферы беларускай вёскі, развіцця прыкладных даследаванняў у беларускай статыстыцы, па эканамічнаму становішчу Рэспублікі Беларусь, праблемах статыстычнага вывучэння эканомікі краін постсавецкай прасторы і інш.

Прымаў удзел у міжнародных праектах (TACIS, з універсітэтам Бундэсвера, Сусветным банкам, ААН і іншымі). Займаў пасаду віцэ-прэзідэнта Беларускай статыстычнай асацыяцыі, быў членам рэдакцыйных калегій часопісаў «Вопросы статистики» (Масква), «Статистика Украины» (Кіеў), «Беларускі эканамічны часопіс».

Сярод апублікаванага:
 Статистическое изучение влияния концентрации на эффективность сельскохозяйственного производства : автореферат дис. … кандидата экономических наук : 08.00.11 / Ленинград. финансово-экон. ин-т им. Н. А. Вознесенского. — Ленинград, 1986. — 16 с.;
 Оценка кредитоспособности предпринимателя — Мн., 1992 (у сааўтарстве);
 Многомерный статистический анализ в экономике: учебное пособие для вузов / Сошникова Л. А., Тамашевич В. Н., Уебе Готц, Шефер Мартин; под редакцией В. Н. Тамашевича; рецензенты Ю. Н. Иванов, Г. М. Булдык. — Москва: ЮНИТИ-ДАНА, 1999. — 600 с. — ISBN 5-238-00099-5;
 Макроэкономическое положение Республики Беларусь: монография — Мн., 1998.

 Зноскі 

 Літаратура 


 Спасылкі 
 Выпускники кафедры практики  // Кафедра статыстыкі БДЭУ
 Тамашевич, Виктор Николаевич (кандидат экономических наук ; 1954—2008) // Электронны каталог РНТБ
 Памяти В. Н. Тамашевича // Белорусский экономический журнал, № 3, 2008.
 Тамашевич Виктор Николаевич // ЭКОНОМИКА.by

Катэгорыя:Эканамісты СССР
Катэгорыя:Эканамісты Беларусі
Катэгорыя:Статыстыкі
Катэгорыя:Аўтары падручнікаў